Document ID: 31994D0198

Id-Deċiżjoni tal-Kummissjoni
tas-7 ta'April 1994
li tippreskrivi kondizzjonijiet spe‘jali li jirregolaw l-importazzjoni ta' prodotti tas-sajd u l-akkwakultura li jori[inaw mill-Brażil
(94/198/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/493/KEE tat-22 ta' Lulju 1991 li tippreskrivi l-kondizzjonijiet dwar is-sahha għall-produzzjoni u tqegħid fis-suq ta' prodotti tas-sajd [1], u partikularment l-Artikolu 11 ta' din,
Billi grupp ta' esperti tal-Kummissjoni mexxew zjara ta' spezzjoni fil-Brazil biex jivverifikaw il-kondizzjonijiet li taħthom prodotti tas-sajd isiru, jinħażnu u jintbaghtu lejn il- Komunità;
Billi d-dispożizzjonijiet fil-leġislazzjoni tal-Brazil dwar l-ispezzjoni tas-saħħa u l-kontroll ta' prodotti tas-sajd jistgħu jkunu kkunsidrati ekwivalenti għal dawk preskritti fid-Direttiva 91/493/KEE;
Billi s-Servizz Federali ta' Spezzjoni (SIF), l-awtoritá kompetenti tal-Brażil, huwa kapaċi jivverifika b'mod effettiv l-applikazzjoni tal-liġijiet fis-seħħ;
Billi l-pro‘edura biex jinkiseb iċ-ċertifikat tas-saħħa li għalih jirreferi fl-Artikolu 11(4)(a) tad-Direttiva 91/493/KEE għandha tkopri wkoll id-definizjoni tal-mudell taċ-ċertifikat, il-ħtiġiet minimi dwar il-lingwa (jew lingwi)i li fiha għandu jinkiteb u l-grad tal-persuna awtorizzata biex tiffirmah;
Billi, skond l-artikolu 11(4)(b) tad-Direttiva 91/493/KEE, għandha titwaħħal marka mal-pakketti tal-prodotti tas-sajd, li turi l-isem tal-pajjiż terz u n-numru ta' l-approvazzjoni ta' l-azjenda minn fejn oriġinaw;
Billi, skond l-Artikolu 11(4)(c) tad-Direttiva 91/493/KEE, għandha tkun ikkompilata lista ta' azjendi approvati; billi dik il-lista għandha tkun ikkompilata fuq il-bażi tal-komunikazzjoni mill-INP lill-Kummissjoni; billi l-INP huwa għalhekk miżmum li jiżgura li jkunu osservati d-dispożizzjonijiet preskritti għal dak il-għan fl-Arikolu 11 (4) ta' Direttiva 91/493/KEE;
Billi s-SIF ta assigurazzjonijiet uffi‘jali dwar l-osservanza tar-regoli preskritti fil-Kapitolu V ta' l-Anness tad-Direttiva 91/493/KEE u dwar it-twettiq tal-kondizzjonijiet ekwivalenti għal dawk preskritti minn dik id-Direttiva għall-approvazzjoni ta' l-azjendi;
Billi il-miżuri li għalihom tipprovdi din id-Deċiżjoni huma huma skond l-opinjoni tal-Kumitat Veterinarju Permanenti,
ADDOTTAT DIN ID-DEĊIŻJONI:
Artikolu 1
Is-Servizz Federali ta' Spezzjoni (SIF) għandu jkun l-awtoritá kompetenti fil-Brażil biex tivverifika u tiċċertifika li l-prodotti tas-sajd jossodisfaw il-kondizzjonijiet meħtieġa mid-Direttiva 91/493/KEE..
Artikolu 2
Il-prodotti tas-sajd li joriġinaw fil-Brażil għandhom jissodisfaw il-kondizzjonijiet li ġejjin:
1. Kull kunsinna għandha tkun akkompanjata minn 'ertifikat tas-saħħa oriġinali innumerat, mimli kif inhu xieraq, iffirmat, iddatat u magħmul minn folja waħda skond il-mudell stipulat fl-Anness A ta' din
2. Il-prodotti għandhom jiġu mill-azjendi approvati elenkati fl-Aness B ta' din;
3. Minbarra fil-każ ta' prodotti tas-sajd iffriżati fi kwantitajiet kbar u maħsuba biex jinħadmu f'ikel ippreservat, il-pakketti kollha għandhom iġibu b'ittri li ma jitħassrux il-kelma "Brażil" u n-numru ta' l-approvazzjoni ta' l-azjenda minn fejn oriġinaw.
Artikolu 3
1. Iċ-ċertifikat li għalih jirreferi l-punt 1 ta' l-Artikolu 2 għandu mill-inqas jinkiteb b'lingwa waħda uffi‘jali ta' l-Istat Membru fejn isiru l-kontrolli.
2. Iċ-ċertifikat għandu jġib l-isem, il-kompetenza u l-firma tar-rappreżentant tas-SIF u t-timbru uffiċjali ta' dan ta' l-aħħar b'kulur differenti minn dak tad-dettalji l-oħra fuq iċ-ċertifikat
Artikolu 4
Din id-Deċiżjoni għandha tapplika mill-1 ta' Ġunju 1994.
Artikolu 5
Din id-Deċiżjoni hija indirizzata lill-Istati Membri.
Magħmula fi Brussel, is-7 ta'April 1994.

Labels: 0
3
18
6